Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า ► SET …
15 ก.พ. 2564

Tactical Move เดินเกมกลยุทธ์บ่าย สรุปภาวะตลาดเช้า
► SET Index ปรับเพิ่มขึ้น 20.17 จุด (1.34%) ปิดภาคเช้าที่ 1,528.52 จุด ด้วยมูลค่าการซื้อขาย 61,243.68 ล้านบาท Most Positive Impact: DELTA (+8.62 จุด), PTT (+2.53 จุด), PTTEP (+1.06 จุด) Most Negative Impact: KTC (-0.34 จุด), AOT (-0.32 จุด), SCB (-0.3 จุด) ภาพรวมตลาดช่วงเช้าปรับตัวเพิ่มขึ้น 20.17 จุด โดยได้รับ Sentiment เชิงบวกจากราคาน้ำมันที่ดีดตัวขึ้นหนุนหุ้นกลุ่มพลังงาน แม้ว่า OPEC จะปรับลดความต้องการใช้น้ำมันทั่วโลกปีนี้ลง แต่ความคาดหวังในการฟื้นตัวของเศรษฐกิจโลกจะยังช่วยหนุนอุปสงค์น้ำมันได้ในระยะต่อจากนี้ ประกอบกับสถานการณ์การแพร่ระบาดของโรคโควิด-19 ทั่วโลกเริ่มดีขึ้นภายหลังจากที่มีการฉีดวัคซีน ซึ่งเห็นได้จากตัวเลขจำนวนผู้ติดเชื้อรายวันทั่วโลกที่ปรับลดลง แนวโน้มตลาดบ่าย
► มุมมองต่อตลาดบ่ายนี้คาด SET index มีโอกาสแกว่งตัวทดสอบแนวต้านสำคัญที่ 1,535จุด แนะติดตามการรายงานผลประกอบการไตรมาส 4/63 ของบริษัทจดทะเบียนในตลาด โดยเฉพาะกลุ่มไฟแนนซ์และกลุ่มพลังงาน ซึ่งจะทยอยประกาศออกมาในสัปดาห์นี้ ขณะที่สถานการณ์การแพร่ ระบาดของโรคโควิด-19 ในประเทศนั้นเริ่มมีภาพรวมที่ดีขึ้น แนะติดตามการจัดจำหน่ายวัคซีน ซึ่งคาดว่า Sinovac จะส่งมอบวัคซีนล็อตแรกจำนวน 2 แสนโดสให้กับประเทศไทยภายในสิ้นเดือนนี้
► กลยุทธ์การลงทุนต่อจากนี้ สัปดาห์นี้คาด SET แกว่งในกรอบ 1,500-1,535 จุด อย่างไรก็ดี ช่วงนี้เราแนะนักลงทุนจับตาประเด็นการเมืองในประเทศ ซึ่งคาดว่าจะมีผลต่อทิศทางของ Fund flow และค่าเงินบาท หลังกลุ่มผู้ชุมนุมได้กลับมารวมตัวกันอีกครั้งเพื่อแสดงจุดยืนต่อการแก้ไขรัฐธรรมนูญ
ประเด็นเศรษฐกิจ วันอังคาร ติดตาม German ZEW Economic Sentiment เดือน ก.พ. คาด ลดลง 1.3% MoM เป็น 61 จุด ตัวเลข GDP 4Q20 ของยูโรโซนคาด -5.1% YoY และ -0.7% QoQ
วันพุธติดตามตัวเลขการส่งออกของญี่ปุ่นเดือน ม.ค. คาด +6.6% YoY ตัวเลข CPI อังกฤษ เดือน ม.ค. คาด +0.5% YoY ตัวเลข Core PPI ของสหรัฐฯ เดือน ม.ค. คาด +1.3% YoY และ +0.3% MoM ตามลำดับ ตัวเลข Retail sales สหรัฐฯ เดือน ม.ค. คาด +0.7% MoM และตัวเลข ผลผลิตภาคอุตสาหกรรมของสหรัฐฯ เดือน ม.ค. คาด +0.4% MoM วันพฤหัสฯ ติดตามตัวเลขยอดผลิต และยอดขายรถยนต์ของไทยเดือน ม.ค. ตัวเลข CPI ของยูโรโซนเดือน ม.ค. คาด +0.9% YoY ตัวเลขยอดอนุญาตก่อสร้างในสหรัฐฯเดือน ม.ค. คาด -2.1% MoM เป็น 1.668 ล้าน ยูนิต ตัวเลข Export price index และ Import price index ของสหรัฐฯ เดือน ม.ค. คาด +0.4% และ +1% MoM ตามลำดับ ตัวเลขยอดก่อสร้างบ้านในสหรัฐฯ เดือน ม.ค. คาด -1.1% MoM เป็น 1.65 ล้านยูนิต ตัวเลขปริมาณน้ำมันดิบสหรัฐฯรายสัปดาห์ และตัวเลขการขอรับสวัสดิการว่างงานรายสัปดาห์ของสหรัฐฯ
วันศุกร์ติดตาม ตัวเลขคาดการณ์ PMI ภาคการผลิตเดือน ก.พ.ของเยอรมัน และของยูโรโซนคาดทรงตัว MoM ที่ 57 จุด และ 54.3 จุด ตามลำดับ ตัวเลข Retail Sales ของอังกฤษเดือน ม.ค. คาด +1.2% MoM ตัวเลขยอดขายบ้านมือสองของสหรัฐฯ เดือน ม.ค. คาด – 1% MoM เป็ น 6.6 ล้านยูนิต และตัวเลขคาดการณ์ PMI ภาคการผลิตเดือน ก.พ.ของสหรัฐฯ คาด -1% MoM เป็น 58.5 จุด
หุ้นแนะนำ BAM EPG TOP